# Ievgueni Naier

Ievgueni Iúrievitx Naier (nascut el 22 de juny de 1977) és un jugador d'escacs rus, Gran Mestre des de 1999. El 2009, fou un dels ajudants de Gata Kamsky en el seu matx pel Campionat del món contra Vesselín Topàlov.
A la llista d'Elo de la FIDE de l'octubre de 2020, hi tenia un Elo de 2648 punts, cosa que en feia el jugador número 23 (en actiu) de Rússia, i el 103è millor jugador del món. El seu màxim Elo va ser de 2682 punts, a la llista d'octubre de 2008 (posició 40 al rànquing mundial).

## Resultats destacats en competició

El 1999 guanyà el Campionat d'escacs de la ciutat de Moscou. També el 1999, empatà als llocs 3r-11è al fort Memorial Txigorin de Sant Petersburg, (els guanyadors foren Aleksandr Grisxuk i Serguei Vólkov) El 2002 va guanyar el Campionat d'escacs Obert dels Estats Units, ex aequo amb Gennadi Zaichik i el 2003 guanyà novament el Campionat de la ciutat de Moscou.
Va empatar als llocs 1r-6è amb Kaido Külaots, Artiom Timoféiev, Zoltan Gyimesi, Sergey Grigoriants i Oleg Kornéiev a l'Obert de Cappelle-la-Grande 2004. El mateix any, empatà als llocs 1r-3r amb Michael Roiz i Leonid Gofshtein al Festival d'escacs d'Ashdod.
El 2005 va participar en la Copa del món de 2005 a Khanti-Mansisk, un torneig classificatori per al cicle del Campionat del món de 2007, on va tenir una actuació regular i fou eliminat en tercera ronda (setzens de final) per Joel Lautier.
El 2007 empatà als llocs 1r-2n amb Vasili Yemelin al 3r Obert de Moscou. El 2008 i també el 2009 va guanyar el World Open a Filadèlfia. El juliol de 2009, empatà al primer lloc amb Robert Fontaine a l'Obert de Paleohora. El 2010, empatà als llocs 2n-5è amb Michael Adams, Victor Mikhalevski i Jiri Stocek al 14è Obert de Chicago.
El març de 2012 fou 11è al Campionat d'Europa absolut, a Plòvdiv (Bulgària) (el campió fou Dmitri Iakovenko).
L'agost de 2013 participà en la Copa del Món de 2013 on fou eliminat a la primera ronda per Lázaro Bruzón Batista 1-3.
El 2015 es proclamà campió d'Europa individual, a Jerusalem, per davant de David Navara i Mateusz Bartel. El setembre de 2015 participà en la Copa del Món de 2015 on fou eliminat a la primera ronda per Rauf Məmmədov ½-1½.
El març de 2016 guanyà l'Aeroflot Open amb 6½ punts de 9, els mateixos punts que Borís Guélfand però amb millor desempat i després de fer taules davant Gata Kamsky a la darrera ronda. El març de l'any següent fou segon al mateix torneig, mig punt per sota de Vladímir Fedosséiev.

## Referències

* ↑ «Topalov-Kamsky starts with a draw and an odd legal note». ChessVibes, 17-02-2009. Arxivat de l'original el 27 de maig 2011. [Consulta: 21 juny 2010].
* ↑ «"Rànquing d'escaquistes per federació: Rússia"» (en anglès). lloc web de la FIDE. [Consulta: 21 octubre 2020].
* ↑ Posició al rànquing mundial i evolució Elo de Ievgueni Naier «benoni.de». Arxivat de l'original el 2013-12-14. [Consulta: 1r maig 2011]. (alemany)
* ↑ «Campionat de Moscou. 1999, classificació i partides» (en anglès). 365chess.com. [Consulta: 18 maig 2010].
* ↑ Crowther, Mark. «Chigorin Memorial 1999» (en anglès). The Week In Chess 262, 1999. Arxivat de l'original el 2012-08-26. [Consulta: 6 maig 2011].
* ↑ Donaldson, John. «Mechanics' Chess Club - Newsletter #068-119 (compilation)». Mechanics' Chess Club. [Consulta: 7 juny 2010].
* ↑ «Dades de torneigs de juliol 2003: Final Moscow Men Ch. - Russia». World Chess Federation. [Consulta: 7 juny 2010].
* ↑ Campionat de Moscou de 2003 chessBase (anglès) [Consulta: 20 gener 2010]
* ↑ «20e Open International de Cappelle-la-Grande 2004, Classement final». cappelle-chess.fr. [Consulta: 10 abril 2011].
* ↑ Crowther, Mark. «TWIC: Cappelle-la-Grande 2004». London Chess Center. Arxivat de l'original el 4 de juliol 2008. [Consulta: 10 abril 2011].
* ↑ Crowther, Mark. «TWIC 531: 2nd Ashdod Chess Festival». London Chess Center, 10-01-2005. [Consulta: 24 maig 2010].
* ↑ Lloc web oficial de la Copa del món de 2005 (anglès)
* ↑ «Illya Nyzhnyk wins Group B in Moscow Open» (en anglès). ChessBase, 07-02-2007. [Consulta: 12 novembre 2011].
* ↑ El 2008, després d'un play-off amb Parimarjan Negi, Lubomir Ftacnik i Alexander Moiseenko; El 2009 després d'un play-off amb Hikaru Nakamura. The Week in Chess 713 Arxivat 2009-01-09 a Wayback Machine.
* ↑ «Paleohora International Open Chess Tournament». Chessdom. [Consulta: 21 juny 2010].
* ↑ Crowther, Mark. «The Week in Chess: 14th Chicago Open 2010». London Chess Centre, 01-06-2010. [Consulta: 1r juny 2010].
* ↑ «GM Dmitry Jakovenko won the 13th European individual Chess Championship 2012» (en anglès). europechess.net, 04-04-2012. Arxivat de l'original el 2013-12-28. [Consulta: 27 octubre 2015].
* ↑ «Jakovenko Wins European Championship 2012» (en anglès). chess.com, 31-03-2012. [Consulta: 27 octubre 2015].
* ↑ «World Cup 2013». fide.com. [Consulta: 27 octubre 2015].
* ↑ «16th European Individual Championship 2015» (en anglès). The Week In Chess, 09-03-2015. [Consulta: 2 juliol 2015].
* ↑ «Emparallaments 1/64 de la Copa del Món 2015». Arxivat de l'original el 20 de febrer 2017. [Consulta: 27 octubre 2015].
* ↑ «Najer wins Aeroflot Open, Gelfand is silver». chessbase.com. (anglès)
* ↑ «Fedoseev wins Aeroflot» (en anglès). Chess24.com. [Consulta: 7 març 2017].

## Enllaços externs

* Estimació Elo d'Ievgueni Naier a «chessmetrics.com». [Consulta: 8 agost 2010]. (anglès)